ОПШТА БОЛНИЦА СРЕМСКА МИТРОВИЦА

Број: 10/35

Дана: 25.07.2018. године

СРЕМСКА МИТРОВИЦА

На основу члана 16. Статута Опште болнице Сремска Митровица, члана 14. и члана 15. Правилника о стручном усавршавању запослених у Општој болници Сремска Митровица, директор Опште болнице Сремска Митровица

р а с п и с у ј е

**О Г Л А С**

**ЗА УПУЋИВАЊЕ КАНДИДАТА НА СПЕЦИЈАЛИЗАЦИЈЕ ПО ЈАВНОМ ПОЗИВУ ЗА ДАВАЊЕ САГЛАСНОСТИ МИНИСТАРСТВА ЗДРАВЉА НА ОДОБРЕНЕ СПЕЦИЈАЛИЗАЦИЈЕ, ОБЈАВЉЕНОM ДАНА 16.07.2018. ГОДИНЕ**

**Специјализације:**

1. Општа хирургија ............................ 1 специјализација
2. Радиологија ................................... 1 специјализација
3. Дечија хирургија ............................ 1 специјализација

Општи услови:

* Завршен Медицински факултет
* Положен стручни испит за доктора медицине,
* Да је кандидат у радном односу на неодређено време у Општој болници Сремска Митровица

Уз пријаву на оглас приложити:

1. Оверену фотокопију дипломе о завршеном Медицинском факултету,
2. Оверена фотокопија уверења о положеном стручном испиту,
3. Потврда да је кандидат у радном односу на неодређено време у Општој болници Сремска Митровица,
4. Оверена фотокопија извода из матичне књиге венчаних уколико је дошло до промене презимена.

**Уже специјализације:**

1. Онкологија – 1 ужа специјализација за специјалисту опште хирургије

2. Медицина бола – 1 ужа специјализација за специјалисту анестезиолога

3. Хематологије – 1 ужа специјализација за специјалисту интерне медицине

4. Неонатологија – 1 ужа специјализација за специјалисту из педијатрије

Општи услови:

* Завршен Медицински факултет
* Положен стручни испит за доктора медицине,
* Положен специјалистички испит,
* Да је кандидат у радном односу на неодређено време у Општој болници Сремска Митровица

Уз пријаву на оглас приложити:

* 1. Оверену фотокопију дипломе о завршеном Медицинском факултету
  2. Оверена фотокопија уверења о положеном стручном испиту,
  3. Оверена фотокопија дипломе о положеном специјалистичком испиту,
  4. Потврда да је кандидат у радном односу на неодређено време у Општој болници Сремска Митровица
  5. Оверена фотокопија извода из матичне књиге венчаних уколико је дошло до промене презимена

Одлуку о одобравању специјализације и уже специјализације доноси директор Општe болницe Сремска Митровица, након извршеног бодовања и рангирања кандидата од стране стручне комисије коју именује директор Општe болницe Сремска Митровица, а која се састоји од 3 члана, од којих је 1 члан специјалиста гране медицине за коју кандидат конкурише. Чланови Комисије извршиће бодовање кандидата у складу са Правилником о стручном усавршавању запослених у Општој болници Сремска Митровица.

Рок за подношење пријаве на оглас је 8 дана од дана објављивања на главној огласној табли Опште болнице Сремска Митровица.

Пријаве на Оглас са доказима доставити непосредно на деловодни протокол Опште болнице Сремска Митровица.

Непотпуне и неблаговремене пријаве неће се разматрати.

ДИРЕКТОР

ОПШТЕ БОЛНИЦЕ СРЕМСКА МИТРОВИЦА

Др Живко Врцељ

ДОСТАВИТИ:

1. На огласну таблу Опште болнице
2. В.д. Заменика директора Опште болнице
3. Помоћницима директора сектора
4. Начелницима служби

5. Одсеку за кадровске послове

6. Архиви